
ΔΕΛΤΙΟ ΤΥΠΟΥ
Μεγάλη η συμμετοχή των δημοτών στα θερινά μπάνια του Δήμου Θηβαίων 

    Μόλις τρίτη μέρα από την έναρξη του προγράμματος του Δήμου Θηβαίων για τα θερινά μπάνια - με δωρεάν μετακίνηση των δημοτών από και προς τις παραλίες,  αλλά και με στάσεις που εξυπηρετούν τις δημοτικές ενότητες- και η συμμετοχή του κόσμου ξεπερνά κάθε πρόβλεψη!
   Δημότες κάθε ηλικίας, ανταποκρίνονται θερμά στην πρωτοβουλία του Δήμου για μπάνιο και βόλτα στις όμορφες παραλίες μας. Όσο ο υδράργυρος ανεβαίνει ποιος μπορεί να αντισταθεί στο κάλεσμα της θάλασσας και στις ξέγνοιαστες στιγμές  παρά θίν’ αλός; 
   Τα λεωφορεία γεμίζουν κάθε μέρα, σε κάθε γραμμή για κάθε παραλία και φυσικά υπάρχουν επιπλέον λεωφορεία που εξυπηρετούν τα δρομολόγια.

    Η εικόνα μιας τέτοιας ανταπόκρισης από τον κόσμο μας χαροποιεί και μας επιβεβαιώνει πόσο σημαντική είναι η προσφορά αυτή από τον Δήμο, στην καρδιά του καλοκαιριού. 
   Ευχόμαστε σε όλους τους λουόμενους να απολαύσουν τις βόλτες και τα μπάνια τους όσο το δυνατόν περισσότερο και να δημιουργήσουν όμορφες αναμνήσεις!

«Βουτιά» στο καλοκαίρι λοιπόν και καλή απόλαυση!
